Il-Prim Ministru u Mexxej Laburista Joseph Muscat qal li l-baġit ġħas-sena d-dieħla se jkollu miżuri biex il-Gvern jaħdem iktar id f’id mal-privat u tkompli tikber l-ekonomija. Dr. Muscat qal li b’dak li sar mil-Gvern Laburista, l-pajjiż huwa aħjar ekonomikament, soċjalemt u fid-drittijiet ċivili. F’intervista fuq One Radio, il-Prim Ministru u Mexxej Laburista Joseph Muscat qal li  wara li fl-ewwel budget il-Gvern ħadem biex stabilizza l-ekonomija,  il-budget tas-sena d-dieħla se jkollu miżuri bla preċedent biex is-settur pubbliku u dak privat jaħdmu flimkien. Dr. Muscat qal  li Malta sejra tajjeb ekonomikament u min kellu dubju dwar il-Partit Laburista llum fehem u neħħieh. Qal li għad fadal xi jsir u fil-baġit il-Gvern se jkompli jwettaq dak li wieġħed fosthom li jorħos id-dawl u l-ilma għan-neġozji. Il-Mexxej Laburista kkritika ż-żewġ proposti tal-Oppożizzjoni li għandha tonqos l-income tax u jidħol fis-seħħ it-tieni pilastru fir-riforma tal-pensjonijiet. Dr. Muscat qal li l-proposti għamluhom nies li meta kienu fil-Gvern ma żammux mal-wegħdi tagħhom  u komplew dejnu l-pajjiż b’elf u seba’ mitt miljun ewro. Il-Prim Ministru qal li l-Oppożizzjoni għandha defiċit ta’ kredibilità’. Dr. Muscat qal li l-maġġoranza silenzju tal-poplu Malti taf li Malta hija aħjar ekonomikament, soċjalment u fid-drittijiet ċivili milli kienet  sena u nofs ilu. Il-Prim Ministru qal li l-Gvern jagħraf li hemm bżonn tinġħata aktar għajnuna lin-nies bla xogħol, fosthom persuni b’diżabilità. Dwar l-enerġija, Dr. Muscat qal li l-Oppożizzjoni m’għandhiex għarfien tas-suġġett meta tġħid li Malta m’għandhiex bżonn ‘reġassification unit’ jekk se jsir il-pipeline tal-ġas. Qal li l-pipeline tal-gass baqagħlu 7 snin biex jitlesta u d-direttivi Ewropej jorbtu l-Malta li jkollha taħlita ta’ sorsi minn fejn tiġġenera l-enerġija. Dr. Muscat qal li hu sens komun li jkollok regassification unit għax jekk tinqala’ ħsara fil-pipeline, Malta  ma jkollhiex għalfejn  tagħmel il-ġimġħat bla dawl sakemm tissewwa  l-ħsara. Dwar il-liġi dwar tal-identità tal-ġeneru, il-Prim Ministru qal li l-Oppożizzjoni reġġħet maqsuma fuq das-suġġett. Dwar il-kuntratt tal-panelli fotovoltajiċi , il-Prim Ministru qal li la l-Kap tal-Oppożizzjoni issa biddel il-verżjoni u qed jġħid li jemmen lill-eks Ministru George Pullicino, allura issa, qal Prim Minsitru Dr Busuttil flimkien mal-Perit Pullciino  irid jerfgħu ir-responsabilità politika tal-każ.